laion/Wikipedia-Exotic huggingface dataset:
২০১৩-১৪ ইংল্যান্ড মহিলা ক্রিকেট দলের অস্ট্রেলিয়া সফর

২০১৩-১৪ মৌসুমে ইংল্যান্ড মহিলা ক্রিকেট দল অস্ট্রেলিয়া সফর করে। ২০১৪ সালের ১০ জানুয়ারি থেকে ২ ফেব্রুয়ারি পর্যন্ত এ সফরে পূর্ব-নির্ধারিত সময়সূচী অনুযায়ী ১টি টেস্ট, ৩টি একদিনের আন্তর্জাতিক ক্রিকেট ও ৩টি টুয়েন্টি২০ আন্তর্জাতিকে অস্ট্রেলিয়া জাতীয় মহিলা ক্রিকেট দলের মুখোমুখি হয়। ইংল্যান্ডের মহিলারা তাদের অ্যাশেজ নিজেদের কাছে ধরে রাখতে সক্ষম হয়। ২০১৩ সালে অস্ট্রেলীয় মহিলা দলের ইংল্যান্ড সফরের পাঁচ মাস পর এ সিরিজটি অনুষ্ঠিত হয়। ২০১৩ সালের মহিলাদের অ্যাশেজের ন্যায় একই পয়েন্ট পদ্ধতি অনুসরণ করা হয়েছে। পয়েন্ট পদ্ধতিতে টেস্ট ক্রিকেটসহ সীমিত ওভারের ক্রিকেট খেলার ফলাফলও অন্তর্ভুক্ত করা হয়। একমাত্র টেস্টটি ১০-১৩ জানুয়ারি পার্থের ওয়াকা গ্রাউন্ডে অনুষ্ঠিত হয়। এতে ইংল্যান্ড ক্রিকেট দল ৬১ রানে জয়লাভ করে। একদিনের আন্তর্জাতিকে প্রথম দুইটি খেলা মেলবোর্ন ক্রিকেট গ্রাউন্ডে ১৯ ও ২৩ জানুয়ারি অনুষ্ঠিত হয় যাতে উভয় দল জয়লাভ করে। তৃতীয় খেলাটি হোবার্টের বেলেরিভ ওভালে ২৬ জানুয়ারি অনুষ্ঠিত খেলায় অস্ট্রেলিয়া জয়ী হয়। পুরুষ দলের পাশাপাশি তিনটি টুয়েন্টি২০ আন্তর্জাতিকের প্রথমটি বেলেরিভ ওভালে অনুষ্ঠিত হয়। এতে ইংল্যান্ড জয়ী হয় ও ১০-৪ পয়েন্টের ব্যবধানে সিরিজে এগিয়ে যায়। এরফলে দলটি মহিলাদের অ্যাশেজ অক্ষুণ্ন রাখে। অবশিষ্ট দু’টি টি২০ খেলায় ৩১ জানুয়ারি ও ২ ফেব্রুয়ারি মেলবোর্ন ও সিডনি’র স্টেডিয়াম অস্ট্রেলিয়ায় অনুষ্ঠিত হয়। উভয় খেলায় অস্ট্রেলিয়া জয়ী হয়। এছাড়াও সফরকারী ইংল্যান্ড দল অস্ট্রেলিয়া এ মহিলা দলের বিপক্ষে অংশগ্রহণ করে। পার্থের ফ্লোরেট পার্কে ৬-৭ জানুয়ারিতে অনুষ্ঠিত খেলাটি ড্রয়ে পরিণত হয়। ক্রিকেট অস্ট্রেলিয়া চেয়ারম্যান মহিলা একাদশের বিপক্ষেও দলটি অংশগ্রহণ করে। ১৯ জানুয়ারি মেলবোর্নের জাঙ্কশন ওভালে অনুষ্ঠিত খেলায় ইংল্যান্ড দল ২ উইকেটের ব্যবধানে পরাজিত হয়েছিল। চূড়ান্ত অবস্থানে অস্ট্রেলিয়া ৮ এবং ইংল্যান্ড ১০ পয়েন্ট লাভ করে। ইংল্যান্ড টসে জয়ী হয়ে ব্যাটিংয়ের সিদ্ধান্ত নেয়। অস্ট্রেলিয়া টসে জয়ী হয়ে ব্যাটিংয়ের সিদ্ধান্ত নেয়। অস্ট্রেলিয়া টসে জয়ী হয়ে ব্যাটিংয়ের সিদ্ধান্ত নেয়। ইংল্যান্ড টসে জয়ী হয়ে ব্যাটিংয়ের সিদ্ধান্ত নেয়। অস্ট্রেলিয়া টসে জয়ী হয়ে ব্যাটিংয়ের সিদ্ধান্ত নেয়। অস্ট্রেলিয়া টসে জয়ী হয়ে ফিল্ডিংয়ের সিদ্ধান্ত নেয়। অস্ট্রেলিয়া টসে জয়ী হয়ে ফিল্ডিংয়ের সিদ্ধান্ত নেয়। সর্বাধিক রান সর্বোচ্চ উইকেট England retains women's Ashes with nine-wicket Twenty20 win against Australia ABC News (Australia), 29 January 2014. "Records / Women's Ashes, 2013/14 / All matches / Most runs"। ESPNcricinfo। সংগ্রহের তারিখ ২ ফেব্রুয়ারি ২০১৪।  "Records / Women's Ashes, 2013/14 / All matches / Most wickets"। ESPNcricinfo। সংগ্রহের তারিখ ২ ফেব্রুয়ারি ২০১৪।  ESPN Cricinfo:Fixtures and Results BBC Sport: points system ESPN Cricinfo: points system retained
রাহুল ব্যানার্জী

রাহুল বন্দ্যোপাধ্যায় (জন্ম: ১৬ অক্টোবর ১৯৮৩) একজন ভারতীয় টেলিভিশন ও চলচ্চিত্র অভিনেতা। তিনি প্রথম তার বাবার সাথে রাজ দর্শন নামে একটি নাটকে বিজয়গড় থিয়েটার দলে অভিনয় করেন। তারপর থেকে, তিনি প্রায় ৪৫০ টি নাটকে অভিনয় করেন। তার অভিনীত প্রথম সিনেমা চিরদিনি তুমি যে আমার (২০০৮) বক্স অফিসে প্রচুর সফলতা লাভ করে। তিনি থিয়েটার শিল্পী পরিবারে জন্মগ্রহণ করেন। তাঁর পিতা বিজয়গর আত্মপ্রকাশ নামে একটি নাট্যদলের পরিচালক ছিলেন। তিনি নাকতলা হাই স্কুলে পড়েন এবং আশুতোষ কলেজ থেকে স্নাতক হন । তিনি ২০১০ সালে অভিনেত্রী প্রিয়াঙ্কা সরকার –কে বিয়ে করেন। ২০১৭ সাল থেকে তারা আলাদা ভাবে থাকা শুরু করেন এবং বিচ্ছেদ হন। চলচ্চিত্র এবং টেলিভিশনে আসার আগে রাহুল বেশ কয়েকটি থিয়েটার প্রোগ্রাম করেছিলেন। এটি করার পরে তিনি টেলিভিশনে একটি কর্মজীবন বেছে নেন এবং জি বাংলার একটি বিখ্যাত অনুষ্ঠান খেলা শিরোনামের আদিত্য চরিত্রে উপস্থিত হওয়ার পরে একটি সাফল্য পান। এরপর, তিনি একটি চলচ্চিত্রের প্রস্তাব পান যা তাকে ব্যাপক পরিচিতি দেয়। খেলা (২০০৬-২০০৮) আদিত্য বর্মন চরিত্রে, (পরে দেবাঞ্জন চ্যাটার্জি দ্বারা প্রতিস্থাপিত) জি বাংলা মোহনা (২০০৮) অর্ক চরিত্রে, জি বাংলা তুমি আসবে বোলে (২০১৪-২০১৬) রাহুল দেবরয়ের চরিত্রে, স্টার জলসা স্বপ্ন উড়ান (২০১৭) রূপায়ন সেন চরিত্রে, স্টার জলসা অর্ধাঙ্গিনী (২০১৮) উমাপতি ভট্টাচার্য চরিত্রে, স্টার জলসা আয়ে খুকু আয়ে (২০১৯-২০২০) রাহুল চরিত্রে,সান বাংলা দেশের মাটি (২০২১) ডাঃ রাজরূপ ব্যানার্জী ওরফে রাজা চরিত্রে,স্টার জলসা লালকুঠি (২০২২) বিক্রম দস্তিদার চরিত্রে,জি বাংলা Horogouri Pice Hotel (২০২৩) চরিত্রে প্রভাকর ঘোষ,Star Jalsha Nag, Kushali (২৯ জুলাই ২০০৮)। "The Telegraph-Reality show"। Calcutta, India: www.telegraphindia.com। সংগ্রহের তারিখ ২০০৮-১০-২৪।  Nag, Kushali (৯ আগস্ট ২০০৮)। "The Telegraph-SPOT LIGHT"। Calcutta, India: www.telegraphindia.com। সংগ্রহের তারিখ ২০০৮-১০-২৪।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে রাহুল ব্যানার্জী (ইংরেজি)
প্রিয়াঙ্কা সরকার

প্রিয়াঙ্কা সরকার একজন বাঙালী চলচ্চিত্র এবং টেলিভিশন অভিনেত্রী। তিনি ছোট পর্দা দিয়ে অভিনয়ে পা রেখেছিলেন। আস্থা, খেলা, নানা রঙের দিনগুলি- র মতো একাধিক বাংলা ধারাবাহিকে কাজ করেছেন।‌ ২০০৮ সালের চিরদিনই তুমি যে আমার চলচ্চিত্রের মাধ্যমে বড় পর্দায় অভিষেক করেন এবং ব্যাপক জনপ্রিয়তা পান। ১৯৯০ সালের ৩১ ডিসেম্বর ভারতের পশ্চিমবঙ্গে জন্মগ্রহণ করেন। ২০১০ সালে তিনি রাহুল ব্যানার্জীর সাথে বিবাহ বন্ধনে আবদ্ধ হন। ২০১৭ সালে তাদের বিবাহ বিচ্ছেদ হয়। সহজ ব্যানার্জী নামে তাদের একটি পুত্র সন্তান আছে। তিনি ২০০৮ সালের রাহুল ব্যানার্জির বিপরীতে চিরদিনই তুমি যে আমার চলচ্চিত্রে মাধ্যমে বড় পর্দায় অভিষেক করেন এবং দর্শকদের মাঝে ব্যাপক জনপ্রিয়তা পায়। আস্থা খেলা ( জি বাংলা ) নানা রেঞ্জার ডিঙ্গুলী এবার জলসা রান্নাঘরে মহানায়ক এবার জলসা রান্নাঘরে (সিজন ২) অভয়মঙ্গল (স্টার জলসার জন্য মহালয়ার বিশেষ টিভি অনুষ্ঠান) সান বাংলা সুপার ফ্যামিলি (সান বাংলার জন্য রিয়েলিটি গেম শো) "Priyanka Sarkar"। bengalimovies.org। ২১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৪।  "Priyanka Sarkar filmography"। Gomolo। ২০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১২।  "ব্যক্তিগত জীবন থেকে কেরিয়ার, জন্মদিনে রইল প্রিয়াঙ্কার কিছু অজানা তথ্য"। Aaj Tak বাংলা। সংগ্রহের তারিখ ২০২৩-১১-০৯।  "Rahul is perfect: Priyanka"। The Times of India। ২০১৭-০১-১১। আইএসএসএন 0971-8257। সংগ্রহের তারিখ ২০২৩-১১-০৯।  Bangla, TV9 (২০২৩-০৮-০৩)। "Rahul-Priyanka: পোস্ট দেখেই খুশির মেজাজ ভক্তমনে, বিয়ের স্মৃতিতে ভাসলেন রাহুল"। TV9 Bangla। সংগ্রহের তারিখ ২০২৩-১১-০৯।  "In Pics: Priyanka celebrating son's birthday is the best thing you would see on internet today"। The Times of India। ২০২০-১২-১৫। আইএসএসএন 0971-8257। সংগ্রহের তারিখ ২০২৩-১১-০৯।  "Rahul Arunoday Banerjee and Priyanka Sarkar's photo with son-shine Sohoj will melt your heart"। The Times of India। ২০২২-১০-২৬। আইএসএসএন 0971-8257। সংগ্রহের তারিখ ২০২৩-১১-০৯।  উইকিমিডিয়া কমন্সে প্রিয়াঙ্কা সরকার সংক্রান্ত মিডিয়া রয়েছে। ইন্টারনেট মুভি ডেটাবেজে প্রিয়াঙ্কা সরকার (ইংরেজি)
লাবিদ

লাবিদ (আরবী: لَبيد بن ربيعة بن مالك أبو عقيل العامِري; ইংরেজি: Labīd অথবা Abu Aqil Labīd ibn Rabī'ah) (জন্ম: খৃস্টপূর্ব ৫৬১–৬৬১) একজন আরব্য কবি। জন্ম আরবের হাওয়াঝিন গ্রোত্রের অন্তর্গত বানু 'আমির বংশে। অল্প বয়স থেকে ছিলেন একজন সক্রিয় যোদ্ধা। তার কবিতার বিষয়বস্তু ছিল মুলত সে সময়কার আন্ত:গ্রোত্রীয় বিরোধ।  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস।  The concept of Allah as the highest god in pre-Islamic Arabia
দ্য ফেয়ারি কুইন

দ্য ফেয়ারি কুইন এডমুন্ড স্পেন্সার এর লেখা একটি অসম্পূর্ণ ইংরেজি মহাকাব্য। মহাকাব্যটির প্রথম অর্ধেক প্রকাশিত হয় ১৫৯০ সালে, এবং বাকী অংশ প্রকাশিত হয় ১৫৯৬ সালে। দ্য ফেয়ারি কুইন বিশেষ ভাবে উল্লেখযোগ্য এটির গঠনের জন্যঃ এটিই ছিলো প্রথম সাহিত্যকর্ম যেটি স্পেন্সরীয় স্তবকে লেখা হয়েছিলো এবং ইংরেজি ভাষার অন্যতম দীর্ঘ কবিতা। এটি একটি রূপক সাহিত্য কর্ম যেটিকে রূপকের বিভিন্ন স্তর থেকে পড়া যেতে পারে (এটিই সম্ভবত স্পেন্সারের লক্ষ্য ছিলো) যার মধ্যে রাণী প্রথম এলিজাবেথ এর প্রশংসাও অন্তর্ভুক্ত। সম্পূর্ণ রূপক প্রসঙ্গে, কবিতাটি কতিপয় নাইটদের (Knights) অনুসরণ করে বিভিন্ন গুণের (Virtues) সম্মানে। স্পেন্সারের "A Letter of the Authors" এ তিনি বর্নণা করেন যে, সম্পূর্ণ মহাকাব্যটি "মেঘাচ্ছন্নভাবে রূপকময় নকশা দ্বারা আচ্ছাদিত", এবং দ্য ফেয়ারি কুইন প্রকাশের উদ্দেশ্য ছিলো "ন্যায়পরায়ণ এবং সুশীল শৃঙ্খলার মাধ্যমে একজন ভদ্রলোক বা মহৎ লোক গঠন করা"। দ্য ফেয়ারি কুইন প্রথম এলিজাবেথ এর কাছ থেকে রাজনৈতিক প্রশ্রয় পেয়েছিলেন এবং ফলস্বরূপ এতো সাফল্য অর্জন করে যে এটি স্পেন্সারের সীমানির্দেশক কর্মে পরিণত হয়েছিলো। কবিতাটি রাণীর কাছ থেকে এমন সমর্থন পেয়েছিলো যে, সারা জীবনের জন্য তাকে ৫০ পাউন্ডের বাৎসরিক একটি ভাতা মঞ্জুর করা হয়েছিলো, যদিও রাণী প্রথম এলিজাবেথ এই কবিতা পড়েছিলেন কিনা তার কোন প্রমাণ নেই। Loewenstein, David; Mueller, Janel M (২০০৩), The Cambridge history of early modern English Literature, Cambridge University Press, পৃষ্ঠা 369, আইএসবিএন 0-521-63156-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) . Spenser, Edmund (১৯৮৪)। Thomas P. Roche, Jr., with the assistance of C. Patrick O'Donnell Jr, সম্পাদকগণ। The Faerie Queene। Penguin Books। পৃষ্ঠা 11 (Further Reading)। আইএসবিএন 0-14-042207-2। উদ্ধৃতি শৈলী রক্ষণাবেক্ষণ: সম্পাদক প্যারামিটার ব্যবহার করছে (link)
নাদিম আহমেদ

নাদিম আহমেদ (জন্ম: ২৮ সেপ্টেম্বর, ১৯৮৭) পাকিস্তানে জন্মগ্রহণ করলেও হংকংয়ের পক্ষে ক্রিকেট খেলছেন। হংকং জাতীয় ক্রিকেট দলের পক্ষে ২০০৪ সালে তার একদিনের আন্তর্জাতিকে অভিষেক ঘটে। পাকিস্তান ক্রিকেট দলের বিপক্ষে অনুষ্ঠিত খেলায় বল হাতে তিনি ১০ ওভার বোলিং করেন ও ১ উইকেট দখল করেন। তবে ব্যাট হাতে তিনি তেমন সফলকাম হননি। ২০০৫ সালে অনুষ্ঠিত আইসিসি আন্তঃমহাদেশীয় কাপের প্রথম-শ্রেণীর দুই খেলায় অংশ নেন। এতে তিনি সর্বমোট তিন উইকেট লাভ করেন। Hong Kong v Pakistan, 2004 Asia Cup, Scorecard, Cricinfo, Retrieved on 22 January 2008 Hong Kong bowling averages, ICC Intercontinental Cup 2005, CricketArchive, Retrieved on 22 January 2008 জেমস অ্যাটকিনসন হংকং জাতীয় ক্রিকেট দল ২০১৪ আইসিসি বিশ্ব টুয়েন্টি২০ Cricinfo Profile
কানাডা জাতীয় ক্রিকেট দল

কানাডা জাতীয় ক্রিকেট দল (ইংরেজি: Canada cricket team) পুরুষদের আন্তর্জাতিক ক্রিকেট প্রতিযোগিতায় কানাডার প্রতিনিধিত্বমূলক জাতীয় ক্রিকেট দল। এটির সঞ্চালন করে থাকে ক্রিকেট কানাডা। ১৯৭৫: অংশগ্রহণ করেনি ১৯৭৯: প্রথম রাউন্ড ১৯৮৩ থেকে ১৯৯৯ : যোগ্যতা অর্জন করেনি ২০০৩: প্রথম রাউন্ড ২০০৭: প্রথম রাউন্ড ২০১১: প্রথম রাউন্ড ২০১৫: যোগ্যতা অর্জন করেনি ২০১৯: অংশগ্রহণ করেনি। ২০০৭ (প্রথম বিভাগ): ৪র্থ স্থান ২০১০ (প্রথম বিভাগ): ৫ম স্থান ২০১১-১৩ (চ্যাম্পিয়নশীপ): ৮ম স্থান ২০১৪ ক্রিকেট বিশ্বকাপ বাছাইপর্ব: ৮ম স্থান আইসিসি বিশ্ব ক্রিকেট লীগ দ্বিতীয় বিভাগ: উত্তীর্ণ ২০০৪: রানার্স আপ ২০০৫: প্রথম রাউন্ড ২০০৬: রানার্স আপ ২০০৭–০৮: সমান ৭ম ২০০৯–১০: ৭ম ২০১১-১৩: ৬ষ্ঠ ১৯৯৮: প্রথম রাউন্ড ২০০২: ৫ম স্থান ২০০৪: ৬ষ্ঠ স্থান ক্রিকেট প্রবেশদ্বার Canadian Cricket Association official website Independent website covering Canadian cricket Cricinfo article on the history of Canadian cricket
কাসিম ইবনে মুহাম্মাদ

কাসিম ইবনে মুহাম্মাদ (আরবি: القاسم بن محمد) ছিলেন মুহাম্মদ এবং খাদিজা বিনতু খুওয়াইলিদ এর সন্তান। তিনি তার দ্বিতীয় জন্মদিনের আগে ৬০৫ খ্রিষ্টাব্দ মারা যান এবং তিনি সৌদি আরবের মক্কার জান্নাতুল মওলা কবরস্থান সমাহিত আছেন। তিনি ছিলেন মুহাম্মাদের প্রথম সন্তান। এজন্য নবী মুহাম্মদের উপনাম বা কুনিয়া ছিল আ’বুল কাসিম। নবুওয়াতের পূর্বে কাসিম জন্মগ্রহণ করেন এবং বাল্যকালে মক্কায় তার মৃত্যু হয়। যুবায়ের ইবনে বাক্কা সনদসহ বণর্না করেন যে, বিবি খাদিজার গর্ভে কাসিম জন্মগ্রহণ করে এবং চলাফিরা করতে পারে এমন বয়স পযর্ন্ত জীবিত ছিলো। কাতাদা এই মত সমর্থন করেন। ইবনে সাদ, মুহাম্মাদ ইবনে জুবায়র ইবনে মুতঈম প্রমুখ বলেন যে কাসিম দুই বৎসর বয়সে মারা যায়। পূর্ববর্তী মনীষীরা কাসিমকে সাহাবীদের মধ্যে অর্ন্তভুক্ত করেননি। ইমাম বুখারী তাঁর তারীখুল আওসাত গ্রন্থে উল্লেখ করেন যে, কাসিম ইসলামর্পূব যুগেই মারা যান। আব্দুল্লাহ ইবনে মুহাম্মাদ ইব্রাহিম ইবনে মুহাম্মাদ জয়নব বিনতে মুহাম্মাদ রুকাইয়াহ বিনতে মুহাম্মাদ উম্মে কুলসুম বিনতে মুহাম্মাদ ফাতিমা জহরা https://web.archive.org/web/20030817022225/http://freepages.family.rootsweb.com/~naqobatulasyrof/prophet/news_prophet_04.html প্রবেশদ্বার:  সুফিবাদ জীবনী ইসলাম
আব্দুল্লাহ ইবনে মুহাম্মাদ

আব্দুল্লাহ ইবনে মুহাম্মাদ (আরবি: عبدالله بن محمد; যিনি তাহির ইবনে মুহাম্মাদ (তাহির = "বিশুদ্ধ/পবিত্র") এবং তায়িব ইবনে মুহাম্মাদ (তায়্যিব = "মিষ্টি") নামেও পরিচিত) ছিলেন মুহাম্মাদ এবং খাদিজার সন্তান। কাসিম (জন্ম: ৫৯৮) ছিলেন তার বড় ভাই। আব্দুল্লাহ ৬১৫ খ্রিস্টাব্দে শৈশবেই মৃত্যুবরণ করেন। কাসিম ইবনে মুহাম্মাদ ইব্রাহিম ইবনে মুহাম্মাদ জয়নব বিনতে মুহাম্মাদ রুকাইয়াহ বিনতে মুহাম্মাদ উম্মে কুলসুম বিনতে মুহাম্মাদ ফাতিমা-তুজ-জোহরা Wakar Akbar Cheema (৪ ডিসেম্বর ২০১৭)। "The age of Khadija at the time of her marriage with the prophet"। Islamic Center for Research and Academics। সংগ্রহের তারিখ ৪ আগস্ট ২০২০। The latest estimate is that he was born a year after the proclamation of the message when the Prophet was forty-one and Khadija fifty-six. উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Light of The Holy Qur'an (Sura Kauthar (The Abundance))"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৪।  Ahmed, Mahdi Rizqullah (২০০৫)। A Biography of the Prophet of Islam: In the Light of the Original Sources, an Analytical Study (ইংরেজি ভাষায়)। Translated by Syed Iqbal Zaheer। Darussalam। পৃষ্ঠা 133। আইএসবিএন 9789960969022। সংগ্রহের তারিখ ১৭ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://web.archive.org/web/20030817022225/http://freepages.family.rootsweb.com/~naqobatulasyrof/prophet/news_prophet_04.html প্রবেশদ্বার:  সুফিবাদ জীবনী ইসলাম
মাইকেল জর্ডান

মাইকেল জেফরি জর্ডান (ইংরেজি: Michael Jeffrey Jordan) (জন্ম: ১৭ই ফেব্রুয়ারি, ১৯৬৩) এছাড়াও তার আদ্যক্ষর এমজে দ্বারা পরিচিত, একজন অবসরপ্রাপ্ত মার্কিন পেশাদারী বাস্কেটবল খেলোয়াড়। তিনি তার প্রজন্মের সবচেয়ে জনপ্রিয় অ্যাথলিট এবং বিশ্বজুড়ে এনবিএ-র খ্যাতি ছড়িয়ে দিতে ১৯৮০ ও ১৯৯০-এর দশকে গুরুত্বপূর্ণ ভূমিকা রাখেন। বর্তমানে তিনি শার্লট ববক্যাট্‌স নামক বাস্কেটবল দলের আংশিক মালিক। জর্ডান দীর্ঘ ১৫ বছর এনবিএ-তে খেলেন ও ইতিহাসের সর্বোচ্চ ম্যাচপ্রতি ৩০.১২ গড় স্কোর নিয়ে অবসর নেন। তিনি শিকাগো বুল্‌স দলের হয়ে খেলে ছয়বার এনবিএ শিরোপা জয় করেন; ছয়বারই তিনি ফাইনালের সবচেয়ে দামী খেলোয়াড় (এমভিপি) পুরস্কার লাভ করেন। এছাড়া তিনি ১০ বার সর্বোচ্চ স্কোরকারীর শিরোপা লাভ করেন এবং ৫ বার লীগের সেরা খেলোয়াড় (লিগ এমভিপি) নির্বাচিত হন। স্পোর্ট্‌স ইলাস্ট্রেটেড ম্যাগাজিন ১৯৯১ সালে তাকে Sportsman of the Year খেতাব দেয়। ১৯৯৯ সালে ইএসপিএন তাকে বিংশ শতাব্দীর সেরা অ্যাথলিট ঘোষণা করে। তার লাফানোর ক্ষমতা ও বহু দূর থেকে লাফিয়ে বল বাস্কেটে "ডাংক" করার জন্য তাকে অনেক সময় "এয়ার জর্ডান ও "হিজ এয়ারনেস নামে ডাকা হয়। অনেকেই জর্ডানকে সর্বকালের সেরা বাস্কেটবল খেলোয়াড় মনে করেন। Rein, Kotler and Shields, p. 173. Markovits and Rensman, p. 89. কার্লিতে মাইকেল জর্ডান (ইংরেজি) Michael Jordan biography at NBA Encyclopedia Michael Jordan's Hall of Fame induction speech ইন্টারনেট মুভি ডেটাবেজে মাইকেল জর্ডান (ইংরেজি) Michael Jordan Motorsports ওয়েব্যাক মেশিনে আর্কাইভকৃত ১৯ নভেম্বর ২০১২ তারিখে
জর্জ অ্যালফ্রেড হেন্টি

জর্জ অ্যালফ্রেড হেন্টি বা জি.এ. হেন্টি (সংক্ষিপ্ত) (ইংরেজি: George Alfred Henty, G. A. Henty) (জন্ম:৮ ডিসেম্বর ১৮৩২, মৃত্যু:১৬ নভেম্বর ১৯০২) ছিলেন একজন ইংরেজ লেখক এবং যুদ্ধকালীন প্রতিনিধি। তিনি তার ঐতিহাসিক রোমাঞ্চক উপন্যাসগুলির জন্য বিশেষভাবে পরিচিত যেসব ঊনবিংশ শতাব্দীর শেষের দিকে ব্যাপক জনপ্রিয় ছিল। তার কাজগুলোর মধ্যে দ্য ড্রাগন ও দ্য রেভেন (ইংরেজি: The Dragon & The Raven) (১৮৮৬, ফর দা টেম্পল (ইংরেজি: For the Temple) (১৮৮৮), আন্ডার ড্রেক'স ফ্ল্যাগ (ইংরেজি: Under Drake's Flag) (১৮৮৩) ও ইন দা ফ্রিডম কস্‌ (ইংরেজি: In Freedom's Cause) (১৮৮৫) উল্লেখযোগ্য। জর্জ অ্যালফ্রেড হেন্টি ইংল্যান্ডের কেমব্রীজশায়ারের নিকটবর্তী ট্রামপিংটনে ১৮৩২-এর ডিসেম্বরে জন্মগ্রহণ করেন। শিশুকালে অসুস্থতার কারণে তার অনেকটা সময় বিছানায় কাটাতে হয়। তিনি লন্ডনের ওয়েস্টমিনিস্টার স্কুল ও পরবরতীতে কেমব্রীজের গোনভেল এন্ড কিস কলেজে পড়াশোনা করেন। তিনি বিশ্ববিদ্যালয়ের পড়াশোনা অসম্পন্ন করেই ক্রিমীয় যুদ্ধে সেনা হাসপাতালে স্বেচ্ছাসেবায় যোগ দেন। সেনাবাহিনির ক্যাপ্টেন পদ থেকে অবসর নেওয়ার কিছুদিন পুর্বে তিনি এলিজাবেথ ফাইনাকেনকে বিয়ে করেন। এই দম্পত্তির চার সন্তান ছিল। দীর্ঘদিনের অসুস্থতার কারণে এলিজাবেথ ১৮৬৫ সালে মৃত্যুবরণ করেন। স্ত্রীর মৃত্যুর কিছুদিন পর থেকেই হেনটি স্ট্যান্ডার্ড নামক একটি পত্রিকায় লেখালেখি শুরু। পত্রিকাটি তাকে তাদের বিশেষ প্রতিনিধি হিসেবে ১৮৬৬ সালে অস্ট্রো-ইতালীয় যুদ্ধে পাঠায়। হেনটি তার দীর্ঘজীবনে যাচাই ছাড়াই ব্রিটিশ সাম্রাজ্যকে সমর্থন দিয়েছে। তার প্রথম বই আউট অফ দ্য পাম্পাস ১৮৬৮ সালে প্রকাশিত হয়। তিনি শিশুদের জন্য ১২২টি বই প্রকাশ করলেও পাশাপাশি তিনি পূর্ণবয়স্কদের জন্যও বই লিখেছিলেন। ১৯০২ সালের ১৬ নভেম্বর জর্জ আলফার্ড হেন্টি ডরসেটের ওয়েমুথে মৃত্যুবরণ করেন। মৃত্যুর সময় তিনি বাই কন্ডাক্ট অ্যান্ড কারেজ নামের একটি উপন্যাস অসমাপ্ত করে রেখে গিয়েছিলেন; যা পরবর্তীতে তার ছেলে সি.জি. হেন্টি সমাপ্ত করেন। "Henty, George Alfred (HNTY851GA)"। A Cambridge Alumni Database। কেমব্রিজ বিশ্ববিদ্যালয়। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হেন্টি সোসাইটির ওয়েবসাইট ওয়েব্যাক মেশিনে আর্কাইভকৃত ৬ জুন ২০২৩ তারিখে উইকিসংকলনে এই লেখকের লেখা মূল বই রয়েছে: জর্জ আলফার্ড হেনটি গুটেনবের্গ প্রকল্পে G. A. Henty-এর সাহিত্যকর্ম ও রচনাবলী (ইংরেজি) (plain text and HTML) লিব্রিভক্সের পাবলিক ডোমেইন অডিওবুকসে G. A. Henty Works by or about G. A. Henty at Internet Archive (new search, scanned books, original editions, illustrated) Works by G. A. Henty at Internet Archive (old search) গ্রন্থাগারে জর্জ অ্যালফ্রেড হেন্টি সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) Works by and about G. A. Henty[স্থায়ীভাবে অকার্যকর সংযোগ] at Michigan Digitization Project Works about G. A. Henty at BallantyneTheBrave.com Alternative article containing additional information G.A. Henty Collection at the University of South Florida
জোয়ানট মার্টোরেল

জোয়ানট মার্টোরেল (ভ্যালেন্সিয়া উচ্চারণ: [dʒuaˈnɔd maɾtoˈɾeʎ]) (গান্ডিয়া, ভ্যালেন্সিয়ার দক্ষিণে, ১৪১৩ – ১৪৬৮) ভ্যালেন্সিয়ার একজন সৈনিক ছিলেন। তিনিই টিরান্ট লো ব্লাঞ্চ বইটির লেখক যা ভ্যালেন্সিয়ান-এ লেখা (মার্টোরেল একে "দ্য ভ্যালেন্সিয়ান পপুলার" "ভালগার লিয়েঙ্গা ভ্যালেন্সিয়ানা" বলতেন) হয়েছিল। ১৪৯০ সালে ভ্যালেন্সিয়ায় প্রকাশিত এই বইটিকে অনেকে ইউরোপের প্রথম আধুনিক উপন্যাস বলেন। এতে বাইজেনটাইন সাম্রাজ্যকালীন সময়ে এক সৈনিকের রোমাঞ্চকর অভিযানের কাহিনী। এখানে কাতালান সঙ্গীর সত্যিকার জীবনের প্রতিচ্ছবি খুঁজে পাওয়া যাবে। ডন কুইজের বই পোড়ানোর অংশ সম্পর্কে মিগুয়েল দ্য কারভান্তেস একে শ্রেষ্ঠ সৌজন্যমূলক উপন্যাস (চিভালরি উপন্যাস) বলেন। মার্টোরেল একজন সাহসী ব্যক্তি ছিলেন এবং আদালতের চক্রান্তের কারণে তাকে আগে-ভাগেই মৃত্যুবরণ করতে হয়। এর ফলে তার বন্ধু মার্টি জোয়ার দ্য গালবাকেই উপন্যাসটি শেষ করতে হয়। [১] [২] [৩] উইকিউক্তিতে ca:Joanot Martorell সম্পর্কিত উক্তির সংকলন রয়েছে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ca:Joanot Martorell জোয়ানট মার্টোরেল কাতালান ভাষার লেখকদের সংস্থা। কাতালান, ইংরেজি ও স্প্যানিশে ওয়েবসাইটটি রয়েছে। জোয়ানট মার্টোরেলের টিরান্ট লো ব্লাঙ্ক লিয়েত্রা, কাতালান সাহিত্য অনলাইন (কাতালোনিয়ার উন্মুক্ত বিশ্ববিদ্যালয়) (কাতালান)
জ্যাকি রবিনসন

জ্যাক রোজাভেল্ট "জ্যাকি" রবিনসন (ইংরেজি: Jack Roosevelt "Jackie" Robinson জ্যাক্‌ রৌজ়াভেল্ট্‌ জ্যাকী রবিন্‌সন্‌) (৩১শে জানুয়ারি, ১৯১৯ - ২৪শে অক্টোবর, ১৯৭২) ১৯৪৭ সালে আধুনিক যুগের প্রথম কৃষ্ণাঙ্গ-মার্কিনি খেলোয়াড় হিসেবে মেজর লিগ বেইসবলে অংশ নেন । ১৯৬২ সালে তিনি "বেইসবল হল অফ ফেইম"-এ স্থান পান। তিনি ছয়বার ওয়ার্ল্ড সিরিজ দলের সদস্য ছিলেন। ১৯৪৭ সলে তিনি সেরা নবীন তারকা পুরস্কার পান। ১৯৪৯ সালে তিনি বেইসবল জাতীয় লিগের সেরা খেলোয়াড় (এমভিপি) পুরস্কার পান। তাঁর সম্মানে প্রতিটি বেইসবল দল তাদের ৪২ নম্বর জার্সিটিকে "অবসর প্রদান" করেছে, অর্থাৎ এই নম্বরের জার্সি কেউ পড়তে পারেন না। রবিনসন ৪২ নবর জার্সি পড়ে খেলতেন। ১৯৫০ সালে তাঁর ওপর একটি আত্মজীবনীমূলক চলচ্চিত্র The Jackie Robinson Story নির্মাণ করা হয়, যাতে তিনি নাম ভূমিকায় অভিনয় করেন। পরবর্তীতে তিনি রাজনীতিতে জড়িয়ে পড়েছিলেন। Rothe, p544 উইকিমিডিয়া কমন্সে জ্যাকি রবিনসন সংক্রান্ত মিডিয়া রয়েছে। Rampersad, Arnold. Jackie Robinson, a Biography, Alfred A. Knopf (New York), 1997. আইএসবিএন ০-৬৭৯-৪৪৪৯৫-৫ Tygiel, Jules. Baseball's Great Experiment, publisher info??, ISBN ??? Bigelow, Barbara Carlisle, ed. Contemporary Black Biography vol. 6. Gale Research Inc. 1994. আইএসবিএন ০-৮১০৩-৮৫৫৮-৯ Moritz, Charles, ed. Current Biography Yearbook 1972, H.W. Wilson Co, New York, 1972. আইএসবিএন ০-৮২৪২-০৪৯৩-X Rothe, Anna, ed. Current Biography, Who's News and Why 1947, H.W. Wilson Co, New York, 1948. Robinson, Jackie. I Never Had It Made. G.P. Putnam's Sons, New York, 1972
ডেরেক কার্টিস বক

ডেরেক কার্টিস বক একজন মার্কিন আইনজীবী এবং হার্ভার্ড বিশ্ববিদ্যালয় এর সাবেক প্রেসিডেন্ট। বক ১৯৩০ সালের ২২ মার্চ পেন্সিলভেনিয়ায় জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯৫১ সালে বিএ, হার্ভার্ড বিশ্ববিদ্যালয় থেকে ১৯৫৪ সালে জেডি এবং জর্জ ওয়াশিংটন বিশ্ববিদ্যালয় থেকে ১৯৫৮ সালে এএম ডিগ্রি অর্জন করেন। তিনি ১৯৬৮ থেকে ১৯৭১ সাল পর্যন্ত হার্ভার্ড ল স্কুলের ডীনের দায়িত্ব পালন করেন। ১৯৭১ থেকে ১৯৯১ সাল পর্যন্ত হার্ভার্ড বিশ্ববিদ্যালয়ের ২৫তম প্রেসিডেন্ট হিসেবে দায়িত্ব পালন করেন। "Derek Bok"। ethics.harvard.edu (ইংরেজি ভাষায়)। সংগ্রহের তারিখ ২০২৪-০৮-০২।
বেব রুথ

জর্জ হার্মান রুথ, জুনিয়র (ইংরেজি: George Herman Ruth, Jr.) (৬ই ফেব্রুয়ারি, ১৮৯৫ - ১৬ই আগস্ট, ১৯৪৮), যিনি "Babe", "The Bambino", "The Sultan of Swat", এবং "The Colossus of Clout" নামেও পরিচিত, একজন মার্কিন বেসবল খেলোয়াড়। তিনি বেসবল হল অফ ফেম-এ স্থান পাওয়া প্রথম পাঁচজন খেলোয়ড়ের একজন। ১৯২৭ সালে রুথ এক মৌসুমে ৬০টি হোম রান করার কৃতিত্ব দেখান। এই রেকর্ডটি ৩৪ বছর টিকে ছিল । ১৯৬৯ সালে পেশাদারী বেসবলের ১০০ বছর পূর্তি উপলক্ষে আয়োজিত এক ব্যালটে তিনি বেসবলের সর্বকালের সেরা খেলোয়াড় নির্বাচিত হন। ১৯৯৮ সালে The Sporting News পত্রিকা রুথকে বেসবলের সেরা ১০০ খেলোয়াড়দের মধ্যে ১ নম্বর স্থান দেয়। Roger Maris hit 61 home runs in 1961 উইকিমিডিয়া কমন্সে বেব রুথ সংক্রান্ত মিডিয়া রয়েছে।
বাংলাদেশ হকি ফেডারেশন

বাংলাদেশ হকি ফেডারেশন বাংলাদেশের হকি খেলার প্রশাসনিক সংস্থা। ১৯৭১ সালে এটি প্রতিষ্ঠিত হয়। ১৯৭৩ সালে বাংলাদেশ আন্তর্জাতিক হকি ফেডারেশন ও ১৯৭৫ সালে এশীয় হকি ফেডারেশনের সদস্যপদ লাভ করে।। ১৫ ফেব্রুয়ারি, ২০১২ তারিখে বাংলাদেশের খ্যাতিমান চলচ্চিত্র তারকা রিয়াজ বাংলাদেশে হকি খেলাকে জনপ্রিয় করে তোলার লক্ষ্যে চুক্তিবদ্ধ হন। এতে তিনি শুভেচ্ছা দূত হিসেবে বাংলাদেশ হকি ফেডারেশনের সাথে একযোগে কাজ করবেন। বাংলাদেশ পুরুষ জাতীয় ফিল্ড হকি দল bangladesherkhela.com (৭ মার্চ ২০১৪)। "বাংলাদেশ হকি ফেডারেশন"। bangladesherkhela.com। ঢাকা, বাংলাদেশ। ১ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৪।  দ্য ডেইলী স্টার, স্পোর্ট, পৃষ্ঠাঃ ১৭, মুদ্রিত সংস্করণ, ১৬ ফেব্রুয়ারি, ২০১২ইং
বাংলাদেশ এ ক্রিকেট দল

বাংলাদেশ এ ক্রিকেট দল আন্তর্জাতিক ক্রিকেট অঙ্গনে অন্যতম ক্রিকেট দল হিসেবে বাংলাদেশের প্রতিনিধিত্ব করছে। বাংলাদেশ জাতীয় ক্রিকেট দলের পরের স্থানে অবস্থানকারী এ দলটি বাংলাদেশের দ্বিতীয় সারির দল হিসেবে আন্তর্জাতিকভাবে পরিচিত। ২০০১-০২ মৌসুমে প্রথম-শ্রেণীর ক্রিকেটে পাকিস্তানের পূর্ণাঙ্গ দলের বিপক্ষে প্রথম খেলেতে নেমেছিল। ১৮ মার্চ, ২০১৪ তারিখে আইসিসি টুয়েন্টি২০ বিশ্বকাপের জন্য পূর্ব-নির্ধারিত প্রস্তুতিমূলক খেলায় দলটি দক্ষিণ আফ্রিকার বিপক্ষে অংশগ্রহণ করে। নারায়ণগঞ্জের ফতুল্লায় অবস্থিত খান সাহেব ওসমান আলী স্টেডিয়ামের দিন-রাতের ক্রিকেট খেলায় তারা ৯ বল বাকী থাকতেই ৫ উইকেটের ব্যবধানে পরাজিত হয়। দলের পক্ষে সর্বোচ্চ রান করেন মুক্তার আলী (৩৫*) ও সেরা বোলিং প্রদর্শন করেন তাইজুল ইসলাম (৩/১২)। ওয়েস্ট ইন্ডিজ সফরে ৩টি একদিনের ক্রিকেট ও ২টি টুয়েন্টি২০ খেলার জন্য ১০ মে, ২০১৪ তারিখে ঘোষিত দলের বর্তমান সদস্যগণ হলেন - নাসির হোসেন (অঃ), নাঈম ইসলাম, ইমরুল কায়েস, শামসুর রহমান, মমিনুল হক, মার্শাল আইয়ুব, আব্দুল মজিদ, মুস্তাফিজুর রহমান, নুরুল হাসান (উইঃ), সোহাগ গাজী, মুক্তার আলী, ইলিয়াস সানি, রবিউল ইসলাম, শুভাশিস রায় ও তাইজুল ইসলাম। এছাড়াও নিম্নবর্ণিত খেলোয়াড়গণ গত এক বছরের মধ্যে আন্তর্জাতিক ক্রিকেটে অংশ নিয়েছেন: সৌম্য সরকার, জুনায়েদ সিদ্দিকী, মিঠুন আলী, শুভগত হোম, মোসাদ্দেক হোসেন, জিয়াউর রহমান, মোহাম্মদ শহীদ, আরাফাত সানি, তাসকিন আহমেদ। "First-Class Matches played by Bangladesh A". CricketArchive. Retrieved 21 March 2014. " World T20 Warm-up Matches, 2013/14 / Scorecard". espncricinfo.com. Retrieved 21 March 2014. "Bangladesh / News"। ১০ মে ২০১৪। সংগ্রহের তারিখ ১১ মে ২০১৪।  অজানা প্যারামিটার |1= উপেক্ষা করা হয়েছে (সাহায্য) বাংলাদেশ ক্রিকেট বোর্ড বাংলাদেশ জাতীয় ক্রিকেট দল ২০১৪ আইসিসি বিশ্ব টুয়েন্টি২০ বাংলাদেশ অনূর্ধ্ব-১৯ ক্রিকেট দল বাংলাদেশ জাতীয় মহিলা ক্রিকেট দল
জোত্তো দি বন্দোনে

জোত্তো দি বন্দোনে (ইতালীয়: Giotto di Bondone) (১২৬৭, কোল্লে দি ভেসপিনিয়ানো, ফ্লোরেন্স-এর কাছে – ৮ই জানুয়ারি, ১৩৩৭, ফ্লোরেন্স), যিনি জোত্তো নামেই সুপরিচিত, একজন ফ্লোরেন্সীয় চিত্রশিল্পী ও স্থপতি ছিলেন। তিনি ইতালীয় রেনেসাঁসের প্রথম বড় শিল্পী হিসেবে পরিগণিত। জুডাসের চুম্বন দান্তে আলিগিয়েরি আস্‌সিসির সেন্ট ফান্সিসের জীবনের একটি দৃশ্য
সালাদিন অ্যানিমেটেড সিরিজ

সালাদিন (আরবিঃصلاح الدين সালাহ-আল-দিন) হল ইসলামিক মহানায়ক সালাউদ্দিন আয়ুবীর জীবন অনুসরণে নির্মিত একটি অ্যানিমেটেড প্রকল্প। মালয়শিয়ার মাল্টিমিডিয়া ডেভেলাপমেন্ট করপোরেশন(MDeC) কর্তৃক প্রকল্প গৃহীত ও প্রস্তুতকৃত এই থ্রিডি অ্যানিমেটেড কার্টুন সিরিজটি প্রায় ২৫ মিনিট দৈর্ঘ্যের পৃথক ১৩টি পর্বে নির্মিত হয় যা ২০০৯ সালে কাতারের জীম টিভিতে (প্রাক্তন আল-জাজিরা চিলড্রেনস চ্যানেল) ধারাবাহিকভাবে সম্প্রচার করা হয়েছিল। কিংডম অব হেভেন (চলচ্চিত্র) অফিসিয়াল ওয়েবসাইট MDeC-এর অফিসিয়াল ওয়েবসাইট ওয়েব্যাক মেশিনে আর্কাইভকৃত ২২ সেপ্টেম্বর ২০১২ তারিখে